Отчет

за дейността на Народно читалище „ Светлина – 1902 г.”

с. Шипково общ. Троян за 2023 г.

Народните читалища са оригинална, чисто българска организация. Те са предвестник на гражданското общество в Родината ни. Заедно с църковните и училищни настоятелства са първите български неправителствени организации.

Народна читалище „Светлина-1902 г.” е организация с нестопанска цел – с традиционна, богата и разнообразна дейност.Създадено в далечната 1902 г. от група ентусиасти НЧ „Светлина – 1902 г.” се превърна в основен център за съхранение и развитие на културните ценности, културно-просветна организация за най-широк кръг от населението,институция, която отговаря на съвременните изисквания за бърз достъп до информация.

Основните цели и задачи на читалището са заложени в Устава, като основна цел е:

Развитие и обогатяване на културния живот, социалната и образователна дейност на населението.

Част от заложените мероприятия в културния календар се осъществяваха чрез интернет и изготвяне на табла, витрини, изложби свързани с традиционни празници, бележити дати и годишнини на писатели и дейци.

За да повишават квалификацията си работещите в читалището участваха в организирани обучения, семинари, дискусии и работни срещи по основните читалищни и библиотечни дейности и работа по проекти.

През годината работихме активно по едно проектно предложение. Участието в проекти позволява привличане на допълнително финансиране.

”Български библиотеки-съвременни центрове за четене и информираност-2022г.”. Проекта е реализиран с финансовата подкрепа на Министерството на Културата на стойност 1229.18лв. Разработихме и спечелихме проект по програма , като увеличихме библиотечния фонд с 79 броя книги.

Благодарни сме за финансовата подкрепа на Министерство на Културата.

Дейности:

Януaри

06.01.2023г. – 175г. от рождението на Хр. Ботев – подредена витрина с библиотечни материали.

13.01.2023г. – Отбелязваме рождения ден на Пейо Яворов - онлайн презентация за живота и творчеството.

19.01.2023г.- представяне на книгата „120 години НЧ „ Светлина- 1902 година” в село Шипково. Презентацията беше направена от Десислава Вутова /автор/ и Даниела Банкова /коректор на изданието/.

21.01.2023г. – Бабин ден – празнуваме с бабите в пенсионерския клуб, изложба на плетива.

Февруари:

10.02.2023 г

.- Разговор и беседа с представители на МНХЗПИ гр.Троян за значими празници в село Шипково.

- Посещение на най стария в нашия регион занаятчия- ковач Вачко Пелтешки от село Шипково, който разказа за занаята си.

14.02.2023г. – Празнуваме Трифон Зарезан и деня на влюбените.

19.02.2022г. – 149г. от смъртта на В. Левски. Подредена витрина с книги за живота на Левски и рисунки на децата.

26.02.2023г.-Сирни заговезни – ден за прошка. Беше проведено празнично веселие в местността Раздола, където беше запален традиционния огън и както повелява обичая гостите бяха почерпени с халва, боза и баница.

Март:

01.03.2023г. – Баба Марта влиза в домовете на шипковени, закичва с мартеници и благославя за здраве и берекет.

02.03.2023г.- Празнуване деня на самодееца.

03.03.2023г. – 145г. от освобождението на България от османско владичество. Поднасяне на цветя пред паметните плочи на загиналите за свободата шипковени.

08.03.2023г. – Празнуване на 8 март – Международен ден на жената. На всяка жена, участвала в празника – в клуба на Самодееца, беше подарено ръчно изработено цвете от служителите на НЧ „Светлина – 1902г.”.

23.03.2023г. – Годишно отчетно събрание.

Април:

06.04.2023г. Седмица на Детската книга –четене на приказки с най-малките, гледане на филми и рисуване.

Г-жа Донка Михайлова кмет на община Троян посети библиотеката и дари на най- малките читатели нова детска литература.

08.04.2023 г. –Пресъздадохме обичая Лазаруване.Участваха деца от детската група за Автентичен фолклор.

16.04.2023г.- Празнично Великденско хоро. Проведе се състезание за най – красиво великденско яйце и най–вкусен козунак. Бяха раздадени награди за най-добре представилите се.На хорото имаше хора от цялата страна дошли да прекарат Великденските празници в нашия курорт- Шипковски минерални бани.

Май:

01.05.2023г.- Женската певческа група взе участие в 13-ти традиционен събор в село Васильово на 01.05.2023г. която имаше конкурсен характер.Получихме второ място за най-добро изпълнение.

11.05.2023г. – Празник на Св. Братя Кирил и Методий. Ден на библиотекаря. „Библиотекар за един ден” .

18.05.2023г. – Ден на музейното дело – отворени врати на музейната сбирка.

24.05.2023г. –Ден на българската писменост, просвета и култура – тематична витрина.

25.05.2023г. –Спасов ден е храмовия празник на църквата „Възкресение Господне” . Беше извършена Света Божествена литургия, раздаде се курбан и се проведе празнично веселие.

27.05.2023г. – Проведе се сбор на село Шипково. За гостите имаше музикална програма в която участваха самодейците към НЧ „Светлина -1902 г.” с. Шипково . За празничното настроение се погрижи Недка Иванова и Стефан Петров.

Юни:

01.06.2023г. – Ден на детето – празник с най-малките читатели.

02.06.2023г. – Почитаме паметта на Ботев и загиналите за свободата на България.

Група самодейци поднесоха цветя на паметника на загиналите Шипковени за свободата.

24.06.2023г. –Еньовден – запознаване с билките и обичаите за празника

Юли:

08.07.2023г. – 145 г. от рождението на Елин Пелин – подредена витрина с тематични материали.

09.07.2023г.- Среща разговор с Антоанета Тенева, първи носител на наградата „Доброволец „ за 2023 г.

Представи книгата „Приказки от раклата на мама”.

18.07.2023г. – 186г. от рождението на В. Левски-български национален герой,идеолог и организатор на ВРО – тематична витрина.Беше изнесена беседа за живота и дейността му пред група пенсионери.

Август:

Тематични празници, рисунка на асфалт, колективни четения , разучаване на песни и импровизирани изпълнения на сцена на децата, работа с гоблен и др.

05.08.2023г. – Празник на минералната вода – курорт „Шипковски минерални бани”.

В програмата участваха Женска певческа група , както и Ангелина Милева- изпълнителка на тракийски песни с танцовата си формация.

Септември:

22.09.2023г. –Ден на независимостта на България – изложба „Моята България”.

Децата нарисуваха рисунки от впечатлили ги пейзажи от природата в нашия край.

23.09.2022 г. – Участие във „Фестивал на сливата” гр. Троян

Самодейците участваха в дефилето, като пресъздадоха традицията „Брулене и събиране на сливи.”

30.09.2023г.- Участие на самодейците във „Фестивала на ореха” - национален фолклорно - икулинарен, проведен в гр. Долна Оряховица.

Бяхме наградени с втора награда – сребърен медал за ястието „пълнени чушки с лук и орехи” ,

а Женската певческа група получи Грамота за добро представяне във фолклорната част на фестивала.

Октомври:

01.10.2023г. –Ден на възрастните хора – честване в пенсионерския клуб.

26.10.2023г. – Отбелязване на Димитровден като начало на зимните празници по стари народни традиции в клуба на Пенсионера.

Ноември:

01.11.2023г. – Ден на будителите – библиотечна изложба.

Декември:

06.12.2023г. Празнуване на Никулден.

22.12.2023 г.– Коледен концерт в салона на читалището.

Участваха деца от Поетичната група към читалището , гостуваха самодейци от Читалище „Петър Берон” гр. Априлци , танцова формация Балкански извор гр. Троян с художествен ръководител Катя Крумова, Женска певческа група , Преслав Калчев и др.

24.12.2023 г. –Вечерта на Рождество Христово се изпълни обичая „Коледуване” по домовете на жителите на село Шипково от група за автентичен фолклор към НЧ”Светлина – 1902г.”, с. Шипково

25.12.2023г. – Среща на децата с Дядо Коледа, която беше осъществена от аниматорите Ани – Зани и Реани. Празника бе проведен в Клуба на Самодееца в присъствието на деца от с. Шипково, както и деца - гости на курорт Шипковски минерални бани от цялата страна.

1. **Статистически данни за библиотеките**

|  |  |
| --- | --- |
| Библиотечен фонд *(общо)* | 9703 |
| Новонабавена литература *(през годината)* | 107 |
| Отчислена литература *(през годината)* | 60 |
| Брой читатели *(през годината)* | 438 |
| Брой читатели до 14 годишна възраст *(през годината)* | 102 |
| Заети библиотечни единици | 424 |
| Посещения (*брой - общо)* | 927 |
| Ползване на интернет и др. технически средства | 219 |
| Посещения на културни събития | 26 |
| Организирани прояви *(брой)* | 13 |
| Интернет достъп за потребители  *(брой на наличните компютърни конфигурации)* | 3 |
| Извършена инвентаризация на библиотечен фонд на основание Закона за счетоводството  *(брой проверени)* |  |
| Участия в проекти  Проект по програма” Български библиотеки – съвременни центрове за четене и информираност” 2023г.към МК | |

1. **Данни за читалищната дейност**

|  |  |
| --- | --- |
| Брой на регистрираните членове | 52 |
| Кръжоци, клубове и школи по изкуствата *(брой)* | 0 |
| Кръжоци, клубове и школи по изкуствата *(описание):* | |
| Музейна колекция | 1 |
| Клубове по краезнание и битови дейности *(брой)* | 0 |
| Клубове по краезнание и битови дейности *(описание):* | |
| Художествени състави *(брой)* | 5 |
| Художествени състави Женска певческа група,детска театрална група,група за автентичен фолклор 2 броя , самодейна театрална група | |
| Брой на организирани от Читалището прояви | 13 |
| Брой на чествания на бележити дати и събития | 9 |
| Брой на участия в празници, фестивали, събори, изложби, творчески вечери и др. събития *(общ брой)* | 13 |
| *Международни прояви (брой)* | 0 |
| *Национални прояви (брой)* | 1 |
| *Регионални прояви (брой)* | 1 |
| *Общински прояви(брой)* | 2 |
| Други дейности за местната общност:Работа с различни възрастови групи, доброволчество | |
| Участия в обучения *(вид)* | |
| Проведени събрания 23.03.2023 г. | |
| Участия в проекти  Проект по програма” Български библиотеки – съвременни центрове за четене и информираност” 2023г.към МК | |

В заключение – читалищата като институция образоват и възпитават, защото читалището е в основата на всяко честване на бележити личности, културни мероприятия и всички празнични събития.

Председател:

/Тихомир Лилов/